ยิ่งยง ยอดบัวงาม

ยิ่งยง ยอดบัวงาม เป็นนักร้องลูกทุ่งชาย ที่มีผลงานเพลงออกมามากมายหลายชุด นอกจากนั้นเขาก็ยังได้ร่วมแสดงภาพยนตร์และละครอีกหลายเรื่อง ยิ่งยง โด่งดังอย่างมากจากเพลง 
สมศรี 1992 และเพลงนี้นี่เอง ที่ช่วยปลุกกระแสเพลงลูกทุ่งที่ซบเซาอย่างหนัก ให้กลับมาคึกคักอยู่ได้จนถึงปัจจุบัน

ประวัติ 
ยิ่งยง ยอดบัวงาม มีชื่อจริงว่า ประยงค์ บัวงาม เป็นบุตรนายพลอย และนางใน บัวงาม เกิดเมื่อวันอังคารที่ 25 ธันวาคม พ.ศ. 2505 ที่บ้านเลขที่ 39 หมู่ 3 บ้านโคกโพน ตำบลกันทรารมย์ อำเภอขุขันธ์ จังหวัดศรีสะเกษ ในครอบครัวเกษตรกรที่มีฐานะยากจน เข้ารับการศึกษาในชั้นประถมที่โรงเรียนประชาบาลกันทรารมย์ (โรงเรียนบ้านกันทรารมย์) ต้องหาเช้ากินค่ำ ทำให้ไม่ค่อยมีเวลาเรียนหนังสือ เมื่อต้องออกไปทำงานช่วยครอบครัว จึงต้องเรียนซ้ำชั้น ประยงค์มีพี่น้อง 6 คน สมัยเรียนอยู่ชั้น ป.3 หลังจากที่ได้ดูหนังเรื่อง " นักเลงสามสลึง " ประยงค์เริ่มชอบร้องเพลง และพอถึง ป.6 ก็เริ่มประกวดร้องเพลง หลังจบ ป.6 ประยงค์ได้บวชเป็นสามเณร และระหว่างที่มาเที่ยวที่กรุงเทพ ก็ได้พบกับ "ภมร อโนทัย " นักแต่งเพลง และนักจัดรายการวิทยุชื่อดังเป็นครั้งแรก 

ด้วยความช่วยเหลือของพระที่วัดประยงค์บวช สามเณรประยงค์ได้เรียนต่อจนจบชั้น ม.3 ที่โรงเรียนขุขันธ์ราษฎร์บำรุง และลาสิกขาบทในปี 2524 เพราะหลงใหลในเสียงของสายัณห์ สัญญา จนถึงกับแอบร้องเพลงอยู่บ่อย ๆ ช่วงที่เป็นเณร จากนั้นก็เดินทางเข้ากรุงเทพฯ และมาฝากเนื้อฝากตัวกับภมร แต่ยังไม่ได้รับการตอบรับ จึงไปทำงานเป็นจับกัง และรับจ้าง ก่อนจะกลับบ้านเมื่อท้อแท้ หลังจากหายท้อ เขาก็ลงมากรุงเทพฯอีก โดยไปสมัครเป็นนักร้องตามวงดนตรีต่าง ๆ และได้ไปอยู่กับวงของคนที่ประยงค์เรียกว่า " เจ๊หมวย " และเปลี่ยนมาใช้ชื่อว่า " เสียงสน มนต์ไพร " จากการตั้งให้ของบรรจง มนต์ไพร
ประมัน ยอดบัวงาม ประยงค์จบปริญญา มหาวิทยาลัยกรุงเทพธนบุรี

ได้อัดแผ่น 
ประยงค์ อยู่กับเจ๊หมวยราว 6 เดือนก็ลาออกเพราะไม่มีงาน เขากลับไปหาภมรอีก ซึ่งภมรก็ได้หางานประเภททำงานบ้านทำสวน แต่เขาก็ทำได้เพียง 2 เดือนก็ลาออก และมาพักช่วยงานภมรอยู่ที่ สถานีวิทยุกรมทหารรักษาดินแดน เขาทำอยู่ที่นี่ได้ 2 ปี ในปี 2528 ภมร ก็ให้เพลงประยงค์มาบันทึกเสียง 2 เพลง คือ " ไอ้หนุ่มเลี้ยงควาย " และ "รัก รัก รัก " ที่ภมร อโนทัย แต่งให้ " ศิริ สินชัย " แต่ศิริร้องไม่ถูกใจ โดยเพลง " ไอ้หนุ่มเลี้ยงควาย " แต่เดิม ภมรตั้งใช้จะให้ใช้ชื่อว่า " สัญญารักมั่น " หลังบันทึกเสียงเสร็จ ภมร ตั้งชื่อให้กับนักร้องใหม่ว่า " ยิ่งยง ยอดบัวงาม "

หลังจากที่เพลงของยิ่งยงถูกเปิดทางวิทยุ คนในวงการหลายคนก็เริ่มถามหาคนที่ร้องเพลงเหล่านี้ และระหว่างที่เพลงเริ่มเป็นที่รู้จัก วันชนะ เกิดดี ก็ได้มาติดต่อให้ยิ่งยงไปร้องเพลงที่คาเฟ่แทนเขา ที่ติดธุระทำผลงานเพลงชุดใหม่ 
และหลังยิ่งยงได้เข้ามาทำงานที่สถานีวิทยุรักษาดินแดนเต็มตัว เขาก็ถือโอกาสนำผลงานเพลงของตัวเองออกเผยแพร่ทางวิทยุอยู่บ่อย ๆ 

ต่อมาวันหนึ่ง คุณสากล อนันตวิชัย นักจัดรายการชื่อดังจากภาคใต้ แห่งสถานีวิทยุ จส.2 อ.พุนพิน จ.สุราษฎร์ธานี ได้มีโอกาสฟังเพลงของยิ่งยง ก็เกิดชอบใจ และตกลงเป็นนายทุนตั้งวงดนตรีให้ โดยให้ค่าร้องเขาคืนละ 3,000 บาท 
ทำให้ภมรต้องเร่งทำเพลงเพิ่มให้ยิ่งยงอีก 8 เพลง ก่อนจะนำมารวมตัดเป็นแผ่นเต็มใช้ชื่อว่า " ไอ้หนุ่มเลี้ยงควาย " นับเป็นผลงานชุดแรกของ ยิ่งยง ยอดบัวงาม จากนั้นก็ตามมาด้วยชุด " วิมานรัก " , " ขอบคุณแฟนเพลง " , และ " หนุ่มชาวเรือ "

เดินสาย 
หลังเพลงเริ่มติดตลาดทางใต้ ยิ่งยงก็ออกเดินสายทางใต้ และได้รับการต้อนรับเป็นอย่าง ยิ่งยงเดินสายอยู่ราว 6 เดือนก็หยุดวง พร้อมกับมีปัญหากับภมร เรื่องเงิน ๆ ทอง ๆ จากนั้นเขาหันกลับมาร้องเพลงตามคาเฟ่อีกประมาณครึ่งปี พอดี เอกพจน์ วงศ์นาคจะเปิดวง เด๋อ ดอกสะเดา จึงชวนไปอยู่วงเอกพจน์ จากนั้นก็ออกเดินสายกับสายัณห์ สัญญา และพุ่มพวง ดวงจันทร์   หลังจากที่หมดสัญญากับต้นสังกัดเดิม ยิ่งยงก็กลับไปหา ภมรอีกครั้ง

ตำนานสมศรี 
จากนั้นทั้งสองก็ตั้งหน้าตั้งตาผลิตผลงานเพลงชุดใหม่ โดยในชุดนี้ ยิ่งยงได้แสดงฝีมือการแต่งเพลงด้วยเพลงหนึ่งชื่อว่าเพลง " ยิ่งยงมาแล้ว " ระหว่างนั้นได้พบกับ ปัญญา กตัญญู ที่เคยร้องเพลงตามคาเฟ่ด้วยกัน และปัญญา ได้มอบเพลง " สมศรีขายตัว "ผลงานประพันธ์ของ วุฒิ วรกานต์ ให้ยิ่งยงเอาไปบันทึกเสียง หลังบันทึกเสียงเสร็จช่วงนั้นเป็นปี 2535 ภมรจึงเปลี่ยนชื่อเพลงนี้เป็น " สมศรี 1992 " และเป็นเพลงแรกของหน้า 2 เพราะไม่มีใครคิดว่ามันจะดังเป็นพลุแตกหลังจากนำออกเผยแพร่ตามสถานีวิทยุ 

และนับตั้งแต่นั้นมา ชื่อของ ยิ่งยง ยอดบัวงาม ก็เป็นชื่อของหนึ่งในนักร้องลูกทุ่งที่คนไทยรู้จักกันดี กระแสความโด่งดังของเขา ทำให้มีการผลิตนักร้องลอกเลียนแบบ ชื่อ ยิ่งยง ยอดบัวบาน พร้อมกับผลงานเพลงชุด สมศรีไปญี่ปุ่น

ผลงานอัลบั้ม 
 ไอ้หนุ่มเลี้ยงควาย (2528) (เนชั่นมิวสิก)
 ขอบคุณแฟนเพลง (2529) (เนชั่นมิวสิก)
 วิมานรัก (2530) (เนชั่นมิวสิก)
 หนุ่มชาวเรือ (2531) (มิวสิกไลน์)
 ยิ่งยงมาตามนัด (2531) (โรต้า)
 ซุปเปอร์ลูกทุ่ง ชุดที่ 1 - 2 (2534) (ท็อปไลน์)
 ยิ่งยงมาแล้ว ชุดที่ 1 - 10 (2535 - 2539) (บ๊อกซิ่งซาวด์,อโนทัยโปรโมชั่น,พีจีเอ็ม,เอ็มจีเอ)
 สมศรี 1992 (2535) (ท็อปไลน์)
 รักใครหรือยัง (2535) (ท็อปไลน์)
 รักสาวสะเราะแอง (2535) (ท็อปไลน์)
 แท็กซี่กับนางโลม (2535) (ท็อปไลน์)
 ทีเด็ดยิ่งยง 3 ชุดทีเด็ดสมศรี (2536) (ท็อปไลน์) 
 อดีตไม่สำคัญ (2539) (ไรท์มิวสิก)
 ยิ่งยงฟอร์มสด (2539) (ไรท์มิวสิก)
 เอกลักษณ์ยิ่งยง (2539) (มูฟวี่แอนด์มิวสิก)
 ยิ่งยงมาใหม่ ชุดที่ 1 - 2 (2539) (พีจีเอ็ม)
 ยิ่งยงแหลงใต้ 1 (2540) (พีจีเอ็ม)
 ยิ่งยงแหลงใต้ 2 (2540) (พีจีเอ็ม)
 ยิ่งจำยิ่งเจ็บ (2542) (ดีเคเอส)
 ร้องคู่ ชุดที่ 1 (ร่วมกับ อาภาพร นครสวรรค์) (บ๊อกซิ่งซาวด์)
 ร้องคู่ ชุดที่ 1 (ร่วมกับ สุดา ศรีลำดวน) (บ๊อกซิ่งซาวด์)
 ร้องคู่ ชุดที่ 2 (ร่วมกับ สุดา ศรีลำดวน) (บ๊อกซิ่งซาวด์)
 หันหน้าหากัน ชุดที่ 1 เสียงแคนแทนใจ (ร่วมกับ ยอดรัก สลักใจ) (2540) (เอ็มสตาร์)
 อกหักเพราะรักเมีย (2541) (เอ็มสตาร์)
 รวมมิตรฮิตยิ่งยง (2541) (เอ็มสตาร์)
 ยิ่งยงทรงเครื่อง (2541) (เอ็มสตาร์)
 รักใครใจก็ช้ำ (2543) (เอ็มสตาร์)
 สามหนุ่มอีสาน (ร่วมกับ จ่าหลอย เฮนรี่ และ สิทธิพร สุนทรพจน์) (2543) (เอ็มสตาร์)
 รอน้องหน้าเธค (2544) (ท็อปไลน์)
 กระโน้บติงตอง (ร่วมกับ ทรงพล ยอดบัวงาม) (2544) (ท็อปไลน์)
 กินยาผิดซอง (2546) (ท็อปไลน์)
 ผมถูกปรักปรำ (2548) (ท็อปไลน์)
 รวมฮิต 17 เพลงดังตลับเพชร (2548) (ท็อปไลน์)
 แม่ไม้เพลงดัง ยิ่งยง ยอดบัวงาม (2549) (มูฟวี สตรีต)
 ไม่เจตนามีเมียน้อย (2549) (ท็อปไลน์)
 พระอาจารย์อ๊อด (2549) (ท็อปไลน์)
 แม่ฮ้างสาวเฒ่าหัวงู (ร่วมกับ อาภาพร นครสวรรค์) (2551) (ท็อปไลน์)
 ขอแค่คำหวาน (2552) (ท็อปไลน์)
 กันตรึมสภา (2553) (ท็อปไลน์)
 โนกันตรึม (2555) (ท็อปไลน์)

ผลงานเพลงดัง 
 สมศรี 1992
 ช่างทองร้องไห้
 พลอยมาแล้ว
 ไอ้หนุ่มเลี้ยงควาย
 รักบทผิดหวัง
 แท็กซี่กับนางโลม
 เฝ้ารักเฝ้าคอย
 ไปดีเถิดน้อง
 ยิ่งยงมาแล้ว
 อกหักเพราะรักเมีย
 พูดให้รู้เรื่องบ้าง
 กรรมกรก่อสร้าง
 รักสาวเย็บผ้า
 สาวลำยอง
 รักเราเขาแย่ง
 อยากขายหัวใจ
 รักสาวสะเราะแอง
 หนุ่มสุรินทร์รักสาวสุราษฎร์
 เพราะความคิดถึง
 เก็บเส้นผมไว้ดู
 ไอ้หนุ่มท้ายรถ
 ผมถูกปรักปรำ
 อ.ส. รอรัก
 กินยาผิดซอง
 ไม่เจตนามีเมียน้อย
 ขอเงินเมียไปเสียค่าห้อง ​
 จดหมายพ่ายรัก  ​
 กันตรึมสกา ​
 แปรจ๋า  ​
 โนกันตรึม ​
 ห่วงเธอเจอโควิด 19  ​
 เจ็บแค้นแทนเธอ  ​
 ยอดมะพร้าว  ​

อัลบั้มพิเศษ 
 คาราวะคาราวาน (2537)
 เพื่อชีวิตพันล้าน (2541)
 ประสานใจ ไทยหาร 2 (2541)
 เพลงเฉลิมพระเกียรติองค์ราชา (2548) - จัดทำขึ้นเพื่อเฉลิมพระเกียรติพระบาทสมเด็จพระปรมินทรมหาภูมิพลอดุลยเดช
 ร่วมพลิกชะตากรรมชาติ อ่าน คิด ลงประชามติ รธน. (2550) - จัดทำขึ้นโดย คณะอนุกรรมการประชาสัมพันธ์ ในคณะกรรมการอำนวยการการมีส่วนร่วมของประชาชนในการจัดทำรัฐธรรมนูญฯ สำนักเลขาธิการนายกรัฐมนตรี

อัลบั้มร่วมกับศิลปินคนอื่น 

 สายด่วนลูกทุ่ง (2543)
 ต้นตำรับลูกทุ่งไทย (2545)
 ลูกทุ่งไทย ใจเกินร้อย (2545)
 ลูกทุ่ง สามทศวรรษ (2546)
 16 เพลงรักโดนใจ (2546)
 16 เพลงซึ้งโดนใจ (2546)
 รำวงย้อนยุด คณะ รวมดาวลูกทุ่ง (2549)
 สุดยอดลูกทุ่ง ผู้ชายพันล้าน (2549)
 ลูกทุ่งสุดยอดเพลงฮิต (2549)
 ลูกทุ่งปัดฝุ่น (2549)
 ลูกทุ่งเอฟเอ็ม (2549)
 ลูกทุ่งสามช่า (2549-2564)
 รวมเพลงฮิต 120 เพลงดัง ดีที่สุด (2551)
 ลูกทุ่งฮิตโดนใจ (2559)
 ขวัญใจรั้วของชาติ (2559)
 ลูกทุ่งรวมดาวเพลงดัง (2564)
 ลูกทุ่งยอดฮิต (2564)

คอนเสิร์ต 
 คอนเสิร์ต 30 ปี สุรพล สมบัติเจริญ (21 สิงหาคม 2541)
 คอนเสิร์ต สนามหลวง 3 (12 สิงหาคม 2545)
 คอนเสิร์ต Highlight มหกรรมคอนเสิร์ตทรัพย์สินทางปัญญา (31 สิงหาคม 2546)
 คอนเสิร์ตแม่ จากท้องสนามหลวง (12 สิงหาคม 2549)
 คอนเสิร์ต รักแผ่นดิน (7 กรกฎาคม 2550)
 คอนเสิร์ต รวมพลัง แสดงสดจากท้องสนามหลวง (5 ธันวาคม 2552)
 คอนเสิร์ต อยู่อย่างสิงห์ (20 เมษายน 2553)
 คอนเสิร์ต เอกชัย ท้ากัด (18 กันยายน 2553)
 คอนเสิร์ต สานสัมพันธ์ไทยกัมพูชา (28 พฤศจิกายน 2553)
 คอนเสิร์ต Pattaya Countdown 2011 (27 ธันวาคม 2553)
 คอนเสิร์ต ดอกไม้ เพลงหนัง ความรัก (30 กันยายน 2554)
 คอนเสิร์ต ลูกทุ่งจ๋ามหาสนุก (21 – 22 เมษายน 2555)
 คอนเสิร์ต ศิริราช สุขสันต์ ปันสุข (20 กรกฎาคม 2556)
 คอนเสิร์ต ด้วยรักและภักดี (1 ธันวาคม 2556)
 คอนเสิร์ต รวมพลคนรักแม่ มหกรรมนันทนาการและการออกกําลังกาย เทิดไท้ องค์ราชินี (9 สิงหาคม 2557)
 คอนเสิร์ต เทศกาลความสนุก ทุ่งแสนสุข (19 กันยายน 2557)
 คอนเสิร์ต เทศกาล ทุ่งแสนสุข จ.ระยอง (8 พฤศจิกายน 2557)
 คอนเสิร์ต ลูกทุ่งเพื่อแผ่นดิน (6 กันยายน 2558)
 คอนเสิร์ต รำลึก 26 ปี ราชินีลูกทุ่ง พุ่มพวง ดวงจันทร์ (25 มิถุนายน 2561)
 คอนเสิร์ต ลูกทุ่งการกุศล (8 พฤศจิกายน 2561)
 คอนเสิร์ต รำลึก พ่อดม ชวนชื่น (30 ธันวาคม 2561)
 คอนเสิร์ต หนึ่งใจ...ช่วยเหลือผู้ประสบภัยน้ำท่วม (16 กันยายน 2562)
 คอนเสิร์ต อาลัยพ่อเพลงแห่งแผ่นดิน พ่อไวพจน์ เพชรสุพรรณ (5-7 พฤษภาคม 2565)
 คอนเสิร์ต หนึ่งใจ…ช่วยเหลือผู้ประสบภัย (25 ตุลาคม 2565)
 คอนเสิร์ต หนึ่งใจช่วยผู้ประสบภัย (26 ตุลาคม 2565)
 คอนเสิร์ต เซิ้ง 4 สุดสวิงริงโก้ (19 ธันวาคม 2565)
 คอนเสิร์ต ครบรอบ 1 ปี ศรเพชร ศรสุพรรณ (8 มกราคม 2566)
 คอนเสิร์ต ครบรอบ 1 ปี ไวพจน์ เพชรสุพรรณ (12 มกราคม 2566)
 คอนเสิร์ต จิ๋วแต่แจ๋ว (ครูสง่า อารัมภีร ศิลปินแห่งชาติ & ครูดิเรก เกศรีระคุปต์) (29 ตุลาคม 2566)

ผลงานการแสดงละครโทรทัศน์

ละครโทรทัศน์

ซีรีส์ 
 พ.ศ. 2557 หวานใจนายกระจอก (/ช่อง 3) รับบทเป็น
 พ.ศ. 2562 บ้านนามหานคร (/ช่อง 5) รับบทเป็น ครูไข่หวาน
 พ.ศ. 2563 ชุมชนสมหวัง หมู่ 8 (/ไลน์ทีวี) รับบทเป็น

ซิตคอม 
 พ.ศ. 2545 - 2549 เฮง เฮง เฮง (/ช่อง 3) รับบทเป็น ต้อยติ่ง (รับเชิญ)
 พ.ศ. 2550 รักต้องซ่อม (/ช่อง 5)
 พ.ศ. 2553 หมู่ 7 เด็ดสะระตี่ (/ช่อง 7) รับบทเป็น ยอด
 พ.ศ. 2554 บางรักซอย 9 ตอน เปรี๊ยะ โตรง เตรง (/ช่อง 9) รับบทเป็น (รับเชิญ)
 พ.ศ. 2559 วุ่นนัก รักข้ามตึก (/ช่อง 9) รับบทเป็น
 พ.ศ. 2560 มาวัดกันมั้ย (/ช่องวัน 31) รับบทเป็น เจ้าพ่อชาละวัน (รับเชิญ) 
 พ.ศ. 2561 – 2563 สุภาพบุรุษสุดซอย (/ช่องวัน 31) รับบท น้าจันทร์ 
 พ.ศ. 2561 ฮาตามนัด (/อมรินทร์ทีวี) รับบทเป็น 
 พ.ศ. 2561 รักกันมันแจ๋ว (/ช่อง 7) รับบทเป็น ช่างชาย

ผลงานภาพยนตร์ 
 เพลงรักสวรรค์บ้านนา (2537) รับบท ยิ่งยง
 หนุ่มนาข้าว สาวลำน้ำมูล (2538) รับบท ยิ่งยง
 มนต์เพลงลูกทุ่ง เอฟ.เอ็ม. (2545) รับบท หมวดยิ่งยง
 คนปีมะ (2546) (รับเชิญ)​
 หลบผี ผีไม่หลบ (2546) รับบท ช่างบุญรอด
 บอดี้การ์ดหน้าเหลี่ยม (2547) รับบท นายอาทิตย์
 มนต์เพลง เอฟ ฟา เอ็ม (2547)
 มนต์รักลูกทุ่ง (2548) รับบท ไอ้แว่น
 ยอดชายนายคำเม้า (2548)
 รวมพลคนลูกทุ่งเงินล้าน (2556) รับบท หมวดยิ่งยง
 บอดี้การ์ดหน้าหัก (2562) รับบท นักเลง

กรรมการตัดสิน 
 พ.ศ. 2560 : รายการ เปิดม่านลูกทุ่งมหานคร (HAVE A GOOD DRAM, Radio FM95 ลูกทุ่งมหานคร/ช่อง 9) ทุกวันเสาร์ เวลา 15.00-16.30 น. เริ่มวันเสาร์ที่ 22 เมษายน-5 สิงหาคม 2560 ร่วมกับ ประยงค์ ชื่นเย็น, เสรี รุ่งสว่าง, ศิรินทรา นิยากร
 พ.ศ. 2560 : รายการ มาสเตอร์คีย์เวทีแจ้งเกิด ร้องถล่มดาว (ทีวี ธันเดอร์/ช่อง 3) ทุกวันจันทร์ - ศุกร์ 09.55-10.20 น. เริ่มวันที่ 10 มกราคม 2560-30 เมษายน 2564 ร่วมกับ จาตุรงค์ มกจ๊ก, ไชยา มิตรชัย, ศิริพร อยู่ยอด
 พ.ศ. 2565 : รายการ ดวลเพลงดัง พลังอาชีพ (/ช่อง 7) ทุกวันจันทร์-อังคาร เวลา 13.00-13.55 น. เริ่มวันอังคารที่ 1 กุมภาพันธ์ พ.ศ. 2565-ปัจจุบัน ร่วมกับ เมทนี บุรณศิริ, รุ่ง สุริยา, ฝน ธนสุนธร, อาจารียา พรหมพฤกษ์, ศิริพร อยู่ยอด, โน้ต เชิญยิ้ม, อาภาพร นครสวรรค์, นงผณี มหาดไทย
 พ.ศ. 2565 : รายการ สงครามไมค์ (OneSiam Entertainment/ช่อง 9) ทุกวันอาทิตย์ เวลา 18.00-19.00 น. เริ่มวันอาทิตย์ที่ 1 พฤศจิกายน พ.ศ. 2565-ปัจจุบัน ร่วมกับ ชุติเดช ทองอยู่, เป็กกี้ ศรีธัญญา, ธนัชพันธ์ บูรณาชีวาวิไล, ลูกตาล ชลธิชาศ์, วรัญช์รักษ์ พรปวีณ์วรกุล

รายการ 

 ยิ่งยงเข้าแข่นขันในรายการ เพชรตัดเพชร ซีซั่นที่ 1 ในโจทย์ลูกทุ่งยุคแผ่นเสียง (2563)
 ยิ่งยงเข้าแข่นขันในรายการ เพชร 300 (2563)
 ยิ่งยงเข้าเล่นเกมส์ในรายการ หัวท้ายตายก่อน (2564-2565)
 ยิ่งยงเข้าร่วมในรายการ โจ๊กตัดโจ๊ก ตันฉบับมาเอง (2565)
 ยิ่งยงเข้าร่วมในรายการ โจ๊กตัดโจ๊ก ตันฉบับสลับเพลง ในเพลง ห้องนอนไม่หลับ (ตันฉบับจาก อาภาพร นครสวรรค์) (2565)

มิวสิกวีดีโอ 
 เพลง แก้วตาขาร็อก ( นครินทร์ กิ่งศักดิ์ ) พ.ศ. 2545

โฆษณา 
 ถั่งเช่า ผสมมัลติวิตามินบี (ภาพนิ่ง) พ.ศ. 2562

ชีวิตส่วนตัว 
ยิ่งยง ยอดบัวงาม มีบุตรสองคนที่เกิดกับยศยา ภูนาแร่ คือ พรศิริ (ต่อมาเปลี่ยนชื่อเป็น พิมพ์นารา; ชื่อเล่น: น้ำฝน) และวุฒิไกร บัวงาม (มีชื่อในวงการนักร้องว่า อ้น นิธิพัฒน์) ต่อมายิ่งยงได้สมรสกับมณฑาทิพย์ บัวงาม ทั้งคู่มีลูกสาวด้วยกันหนึ่งคน ชื่อศิมลมาศ บัวงาม

อ้างอิง

แหล่งข้อมูลอื่น 
 
 สาเหตุที่ “ยิ่งยง” ไม่เลี้ยงดูลูกสาว ยิ่งฟังยิ่งซึ้ง!!

บุคคลจากจังหวัดศรีสะเกษ‎
ชาวไทยเชื้อสายเขมร
นักร้องเพลงภาษาเขมร
นักร้องลูกทุ่งชายชาวไทย
นักแต่งเพลงชาวไทย
นักแต่งเพลงลูกทุ่ง
นักร้องชายชาวไทย
นักแสดงชายชาวไทย
นักแสดงละครโทรทัศน์ชายชาวไทย
นักแสดงภาพยนตร์ชายชาวไทย
นักเขียนชาวไทย
พิธีกรชาวไทย
ยูทูบเบอร์ชาวไทย
นักแสดงชายชาวไทยในศตวรรษที่ 20
นักแสดงชายชาวไทยในศตวรรษที่ 21